หุ้นเช้า14ธ.ค.แกว่งตัวขึ้น
หุ้นภาคเช้า 14 ธ.ค.ปิดที่ 1,036.53 จุดปรับขึ้น3.21จุดหรือเพิ่มขึ้น 0.31%ด้วยมูลค่าซื้อขายเบาบางที่ 14,123 ล้านบาท
14 ธ.ค. 2553

หุ้นภาคเช้า 14 ธ.ค.ปิดที่ 1,036.53 จุดปรับขึ้น3.21จุดหรือเพิ่มขึ้น 0.31%ด้วยมูลค่าซื้อขายเบาบางที่ 14,123 ล้านบาท 
ดัชนีหุ้นวันนี้ 14 ธ.ค. ปรับตัวเพิ่มขึ้นมาปิดที่ 1,036.53 จุดปรับขึ้น3.21จุดหรือเพิ่มขึ้น 0.31%ด้วยมูลค่าซื้อขายเบาบางที่ 14,123 ล้านบาท โดยดัชนีแกว่งตัวแคบๆระหว่าง 1,033.48จุด-1,038.58 จุด
นักวิเคราะห์บริษัทหลักทรัพย์(บล.)กิมเอ็ง(ประเทศไทย)ประมาณการว่าดัชนี วันนี้คาดว่าจะเคลื่อนไหวในกรอบแคบระหว่าง 1,030-1,040 จุด พร้อมกับมูลค่าการซื้อขายที่เบาบางต่อเนื่อง เพราะเข้าใกล้ช่วงสิ้นปีมากขึ้น นักลงทุนส่วนใหญ่ โดยเฉพาะอย่างยิ่งนักลงทุนต่างชาติชะลอการลงทุน บวกกับขาดปัจจัยบวกใหม่เข้าหนุนการลงทุน ณ ระดับ ดัชนี ปัจจุบันสะท้อนปัจจัยบวกต่างๆ ทั้งในและต่างประเทศไปค่อนข้างมากแล้วเช่นกัน เพียงแต่ ความเสี่ยงที่จะปรับตัวลดลง ยังคงจำกัดเช่นกัน จากทิศทางราคาน้ำมันดิบและส่วนต่างราคาปิโตรเคมีที่ยังเป็นขาขึ้น ย่อมทำให้กลุ่มพลังงานและกลุ่มปิโตรเคมียังสามารถทรงตัวถึงไต่ระดับขึ้นได้
สำหรับดัชนี จะดีดตัวขึ้นได้แรงอีกหรือไม่ขึ้นอยู่กับ เม็ดเงินกองทุนหุ้นระยะยาว( LTF )และกองทุนเพื่อการเลี้ยงชีพ( RMF )และมุมมองของนักลงทุนทั่วไป โดยเฉพาะกลุ่มหลังที่เริ่มเห็นการขายสุทธิในอัตราที่ชะลอตัวลงแล้วเช่นกัน 
ปัจจัยสำคัญคืนนี้ จับตาการประชุมธนาคารกลางสหรัฐ(เฟด )ที่แน่นอนว่าทิศทางนโยบายการเงินจะยังไม่มีการเปลี่ยนแปลง แต่มุมมองต่อเศรษฐกิจสหรัฐ ในช่วงสั้นนี้จะเป็นอย่างไร เป็นสิ่งที่น่าจับตามอง 
กลยุทธ์การลงทุนวันนี้บล.กิมเอ็ง เสนอ “ถือพอร์ตหลัก เพื่อรอขายทำกำไรบริเวณ 1,050+/- ราว 10-15% และถือเงินสด” และ “ทยอยสะสม”หุ้นบริษัทกรุงเทพดุสิตเวชการ( BGH )บริษัทช.การช่าง( CK)